ก้อง ห้วยไร่

ก้อง ห้วยไร่ เป็นชื่อการแสดงของ อัครเดช ยอดจำปา (เกิด 1 เมษายน พ.ศ. 2530) ชื่อเล่น ก้อง เป็นนักร้องลูกทุ่ง หมอลำ นักแสดง นักฟุตบอลชาวไทย มีผลงานเพลงชื่อดังเช่น ไสว่าสิบ่ถิ่มกัน, คู่คอง

 ประวัติ 
เป็นลูกชายคนเดียวและคนสุดท้องในบรรดาพี่น้อง 4 คน ของอุดม - นาง ยอดจำปา ศึกษาระดับประถมที่โรงเรียนบ้านโคกสว่างและโรงเรียนบ้านหนองฮาง ระดับมัธยมที่โรงเรียนธาตุทองอำนวยวิทย์ ระดับอุดมศึกษาที่คณะนิติศาสตร์ มหาวิทยาลัยรามคำแหง"ก้อง ห้วยไร่" ผู้บ่าวบ้านนาสุดฮอต กับเพลงสุดฮิต "ไสว่าสิบ่ถิ่มกัน" 20 วัน 2 ล้านวิว! 
และได้รับปริญญาโทกิตติมศักดิ์ ศิลปศาสตรมหาบัณฑิตกิตติมศักดิ์ สาขาวิชาพัฒนาสังคมและสิ่งแวดล้อม จากสภามหาวิทยาลัยนครพนม เพื่อยกย่องเชิดชูเกียรติคุณในงานสาธารณะประโยชน์ที่ก้อง ห้วยไร่ได้กระทำความดีให้แก่สังคมในหลายๆโอกาสหลายๆวาระ มีภูมิลำเนาอยู่ที่บ้านห้วยไร่ ตำบลธาตุ อำเภอวานรนิวาส จังหวัดสกลนคร  จึงนำมาตั้งเป็นชื่อในการแสดง 

เขาเป็นคนแต่งและร้องเพลง "ไสว่าสิบ่ถิ่มกัน" ต่อมาได้พบเจ้าของค่ายซาวด์มีแฮง เรคคอร์ด หน้าเวทีหมอลำ จึงได้ชวนมาทำเพลงเป็นอีสานพื้นบ้านโบราณจนกลายมาเป็นนักร้อง เมื่อทำมิวสิกวิดีโอมียอดดูหลายล้านจนกลายเป็นเพลงดัง  แต่หลังจาก ไข่มุก เดอะวอยซ์ นำมาร้องประกวดก็ทำให้เพลงนี้เป็นที่รู้จักของทุกภาค

ปี 2559 เขาได้ร้องเพลง "คู่คอง" ประกอบละครโทรทัศน์เรื่อง นาคี  เมื่อปล่อยทางยูทูบเพียง 3 วัน ยอดวิวเกินล้านครั้ง"ก้อง ห้วยไร่" สร้างปรากฏการณ์แต่งเพลงละคร "คู่คอง" 3 วัน 1 ล้านวิว ต่อมาปี 2560 ออกเพลง "โอ้ละน้อ" ที่นอกจากก้องจะแต่งเนื้อเอง ร้องเอง ยังได้ ปู่จ๋าน ลองไมค์ แร็ปเปอร์จากทางภาคเหนือมาร่วมร้อง วันแรกที่ปล่อยมียอดวิว 2 ล้านครั้งถูกตราหน้าจะอดตายเพราะเป็นศิลปิน แต่ ‘ก้อง ห้วยไร่’ ยังเชื่อมั่นจนตอนนี้เพลงใหม่ ร่วม 5 ล้านวิวแล้ว  และในปีเดียวกัน เพลง "คิดฮอดถิ่น" ได้เป็นเพลงรณรงค์การขับขี่รถยนต์ในช่วงเทศกาลสงกรานต์ประจำปี

ปี 2562 มีผลงานเพลงในนามวง ดีทีเคบอยแบนด์ (DTK BOY BAND) เป็นการรวมวงเฉพาะกิจกับอุดม แต้พานิช และสิงโต นำโชค มีเพลงแรกคือ "ลองรัก" และเพลงต่อมา "ลองรวย"

ปี 2564 ก้อง ห้วยไร่ ได้เข้าร่วมทีมสโมสรราชประชา เอฟซี ทีมฟุตบอลในไทยลีก  2ฮือฮา! ราชประชาเปิดตัว "ก้อง ห้วยไร่" ลุยไทยลีก 2 เจ้าตัวลั่นไม่ได้มาเล่นๆ และในปี 2565 เขาได้เข้าร่วมทีม
สมุทรปราการ ซิตี้ เพื่อร่วมแข่งขันในไทยลีก 2 ฤดูกาล 2565–66 เลกที่ 2

 จุดยืนทางการเมือง 
ก้อง ห้วยไร่ เป็นผู้สนับสนุน พิธา ลิ้มเจริญรัตน์ และ พรรคก้าวไกล โดยเขาเคยแต่งกลอนเสียดสีการเมืองหลังจากการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 ไลค์สนั่น ‘ก้อง ห้วยไร่’ ร่ายกลอนห้วงการเมืองระอุ เขียนเกมให้เล่นเป็นพิธี ลิขิตชีวีแค่ใต้ตีน

 ผลงาน 

ละครโทรทัศน์
 พ.ศ.  เรื่อง  บทบาท  แสดงคู่กับ  หมายเหตุ  ออกอากาศ 2564 นางฟ้าอสูร หมึก  พรภัสร์ชนก มิตรชัย อัครพลโปรดักชั่นช่อง 32569สาบานฮักธาตุพนมยูกิเพ็ญผกาช่องวัน312569มหัศจรรย์ เมืองสามอ่าวช่องวัน31

 ภาพยนตร์ 
 ปี พ.ศ. 2560 นายไข่เจียวเสี่ยวตอร์ปิโด รับบท มะลิ กลิ่นหอม / มะลิ คู่กับ เซฟฟานี่ อาวะนิค
 ปี พ.ศ. 2561 ฮักแพง รับบท ศร
 ปี พ.ศ. 2562 ออนซอนเด รับบท รวย
 ปี พ.ศ. 2563 ไทบ้าน x BNK48 จากใจผู้สาวคนนี้ รับบท เจ๊ก้อง
 ปี พ.ศ. 2563 ฮักเถิดเทิง รับบท ศิลป์ชัย เอลวิสอีสาน
 ปี พ.ศ. 2565 บักแตงโม รับบท โทนี่
 ปี พ.ศ. 2565 ท่าแร่ ยูไนเต็ด
 ปี พ.ศ. 2566 คฤหาสน์ผีปอบ รับบท โก๋
 ปี พ.ศ. 2566 3 Idiot Heroes ฮีโร่ต้มแซ่บ รับบท ทอง
 ปี พ.ศ. 2567 ปะฉะดะ รับบท ผู้กองทับทิมทวย
 ปี พ.ศ. 2569 อีแหล่ แอรี่ เกาหลี โอปป้า

 เพลง 

 อัลบั้ม ห่าวด๊งด๊ง 
ศิลปิน 4 ผู้บ่าว ห่าวด๊งด๊ง (14 มกราคม 2557) (เก่ง กาฬสินธุ์, ก้อง ห้วยไร่, เบนซ์ เมืองเลย, วี นฤบดินทร์ หมอลำใจเกินร้อย)

 ห่าวด๊งด๊ง
 เจ็บกะด้อ
 บอยแบนด์น้อยใจ
 หล่อไม่เกรงใจควาย
 เป็นไปบ่ได้
 ไม่ได้มีเธอคนเดียวนี่หว่า
 ไทเดียวกัน
 เซ็งเป็ด
 แฟนให้ซัมซุง
 หนีจนมาทนเจ็บ

 ซิงเกิ้ล 
"ไสว่าสิบ่ถิ่มกัน"
 "คู่คอง" (เพลงประกอบละคร นาคี)
 "โอ้ละน้อ"
 "คิดฮอดถิ่น"
 "บ่เป็นหยัง"
 "ผู้บ่าวรองเท้าแตะ"
 “คำขอ”
 “วันนี้ต้องดีกว่า”
 “อีนางเอ้ย”
 “ยังไงก็ไหว”
 "ฮักแพง" ร่วมกับ แซ็ค ชุมแพ และ เบิ้ล ปทุมราช (เพลงประกอบภาพยนตร์เรื่อง ฮักแพง)
 "You Let Me Down (คึดนำ)" คู่กับ ฐา ขนิษ (เพลงประกอบภาพยนตร์เรื่อง ฮักแพง)
 "เฮ็ดทุกวิถีทาง" คู่กับ เบิ้ล ปทุมราช
 "สายแนนหัวใจ" (เพลงประกอบละคร นาคี ๒)
 "ขอโสด" ร่วมกับ เบิ้ล ปทุมราช
 "กระเทยศรีอีสาน"
 "เด้อนางเด้อ" ร่วมกับ ศักดา อินคา
 "คิดถึง" ร่วมกับ แน็ท ชาลี
 "อย่าไปงึด[ยื้อเฮ็ดหยัง]"
"ลองรัก" (ในนาม DTK BOY BAND ร่วมกับ อุดม แต้พานิช และ สิงโต นำโชค)
"ลองรวย" (ในนาม DTK BOY BAND)
 "วิธีบอกเลิก"
 "เพราะว่าเลือกแล้ว"
 "รองช้ำ" (ในนาม DTK BOY BAND)
 "สวรรค์พรากรัก" (เพลงประกอบละคร นางฟ้าอสูร)
"ผูกกรรม"
"ถอน"
"เว้าใหญ่"
"งาม(ງາມ)" ภายใต้ชื่อ ท้าวคำสิงห์ ร่วมกับ ธิติ ศรีนวล และ ชาติชาย ชินศรี
"กระทงหลงคู่"
"ไม่มี ไม่รู้"
"ลูกฮวก"
"ลูกสบายดี" ร้องคู่กับ ฐา ขนิษ
"รำวงอร่อยดี" (เพลงประกอบโฆษณา กระทิอร่อยดี)
"บุญเก่า"
"ทางหินแห่"
"บ่อิน" (เพลงที่ชนะการประกวดแต่งเพลงจากรายการ ซอง ไรเดอร์)
"ดอกกระเจียวบาน"

 เพลงพิเศษ 

 เดิมพันที่ยิ่งใหญ่ (2559) - จัดทำขึ้นเพื่อถวายความอาลัยและร่วมสืบสานพระราชปณิธานของ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
 คืนความสุขให้ประเทศไทย (2560)
 ชีวิตสัมพันธ์ - ใครรักป่า ยกมือขึ้น (2561)
จะอยู่กับเธอ (2564) - จัดทำขึ้นเพื่อสร้างกำลังใจให้คนไทยในช่วงการระบาดทั่วของโควิด-19 ในประเทศไทย

 มิวสิควิดีโอ 
 "เฮ็ดทุกวิถีทาง" ของ เบิ้ล ปทุมราช อาร์สยาม
 "สักวาหน้าบ่ข่าว" ของ แดง จิตกร

 ผลงานแต่งเพลง 
 "ว่าซั่น" ร่วมกับ สิงโต นำโชค
 "ฝันที่แปลว่าเธอ" ประกอบละคร "ไมโครโฟนม่วนป่วนรัก" ของ นภัทร อินทร์ใจเอื้อ

 กรรมการ และ โค้ช
 กรรมการและโค้ช เพชรตัดเพชร (รายการโทรทัศน์) (โค้ชทีมเพชรสีน้ำเงินในเพชรตัดเพชร ซีซั่น 3)

 รางวัล 
 รางวัล คมชัดลึก อวอร์ด ครั้งที่ 14 สาขานักร้องเพลงลูกทุ่งยอดนิยม
 รางวัล คมชัดลึก อวอร์ด ครั้งที่ 15 สาขานักร้องเพลงลูกทุ่งยอดนิยม
 รางวัล สยามดารา สตาร์ส อวอร์ดส์ 2016 สาขาเพลงลูกทุ่งยอดนิยม เพลง "ไสว่าสิบ่ถิ่มกัน"
 รางวัลเพลงลูกทุ่งแห่งปี จากจูกซ์อะวอดส์ เพลง "คู่คอง" (2560)ก้อง ห้วยไร่ เผย! เหตุผลที่ไม่นำดนตรีอีสานมาใส่ในเพลง 
 รางวัลDaradaily The GREAT Awards สาขานักร้องลูกทุ่งชายที่สุดแห่งปี เพลง "คู่คอง"
 รางวัลนาฏราช ครั้งที่ 8 สาขาเพลงละครยอดเยี่ยม "คู่คอง" – นาคี 
 รางวัลDaradaily The GREAT Awards สาขานักร้องลูกทุ่งชายที่สุดแห่งปี จากเพลง "โอ้ละน้อ"

 อ้างอิง 

แหล่งข้อมูลอื่น


หมวดหมู่:บุคคลจากอำเภอวานรนิวาส
หมวดหมู่:บุคคลจากคณะนิติศาสตร์ มหาวิทยาลัยรามคำแหง
หมวดหมู่:นักร้องลูกทุ่งชายชาวไทย
หมวดหมู่:นักร้องชายชาวไทย
หมวดหมู่:นักแสดงชายชาวไทย
หมวดหมู่:นักแสดงละครโทรทัศน์ชายชาวไทย
หมวดหมู่:นักแสดงภาพยนตร์ชายชาวไทย
หมวดหมู่:ยูทูบเบอร์ชาวไทย
หมวดหมู่:นักแสดงชายชาวไทยในศตวรรษที่ 21
หมวดหมู่:พุทธศาสนิกชนชาวไทย